Source: http://fin.afterdawn.com/uutiset/artikkeli.cfm/2009/02/04/hd_nvd_levyt_ja_soittimet_ovat_nyt_myynnissa_kiinassa
Timestamp: 2017-06-27 03:38:21+00:00

Document:
HD NVD -levyt ja -soittimet ovat nyt myynnissä Kiinassa - AfterDawn
HD NVD -levyt ja -soittimet ovat nyt myynnissä Kiinassa
Kirjoittaja Kaarlo Räihä @ 4.2.2009 17:07 Kommentteja (4)
Teräväpiirtotallennusta tarjoavien optisten levyjen markkinoilla tapahtui viime kuussa kasvua, kun Kiinassa otettiin käyttöön uusi HD NVD -formaatti (High Definition Next-generation Versatile Disc). HD NVD ei hyödynnä esim. Blu-ray-formaatin tapaan sinistä laservaloa datan tallennuksessa ja lukemisessa, vaan käytössä on DVD-levyistä tuttu punainen laservalo. Tallennuskapasiteettia HD NVD -levyt tarjoavat 12 gigatavun verran, joka on selvästi vähemmän kuin Blu-ray-levyjen tarjoama 25 tai 50 gigatavun tallennuskapasiteetti.
Muuten HD NVD -formaatin ominaisuudet ovat vielä pimennossa samoin kuin tarjolla olevien elokuvien määrä, vaikka Jiuzhou Electronics toi ensimmäiset HD NVD -soittimet myyntiin Kiinassa viime kuussa. Syy uudelle teräväpiirtoformaatille on puhtaasti taloudellinen. Nykyisellään Kiinassa toimivat laitevalmistajat joutuvat maksamaan pelkästään DVD-soittimista noin 18 dollarin eli noin 14 euron verran lisensointimaksuja per valmistettu soitin. Blu-ray- ja CBHD-soittimien osalta vastaavat lisensointimaksut ovat vieläkin suurempia. Nykyisellään Kiinassa tuotetaan noin 80 prosenttia kaikista maailman DVD-soittimista, ja yhteensä kiinalaiset valmistajat maksavat näitä lisensointimaksuja noin kolmen miljardin dollarin edestä joka vuosi.
Formaatin menestyminen Kiinan ulkopuolella vaatisi kuitenkin suuria panostuksia, koska nykyisellään monet elokuvastudiot tukevat teräväpiirtoformaattien suhteen ainoastaan Blu-ray-elokuvia, joten lisenssimaksujen pienentäminen helpottaa tilannetta nykyisellään lähinnä Kiinan sisäisillä markkinoilla.
<Amazon avasi latauspalvelun peleille
>Edustajainhuone hyväksyi jenkkien digisiirtymän venyttämisen
4 kommenttia 14.2.2009 19:21
Tuohan on hieno asia, pääsevät kiinalaisetkin katsomaan piratoituja länsielokuvia HD laatuisena, eikä tarvi edes maksaa sitä DVD/HD lisenssimaksua. Oman maan HD tuotannolla ei juuri HD markkinoita pyöritetä.
24.2.2009 21:54
Nyt lopetetaan jokainen niiden dvd ja bluray elokuvien ostaminen, ja odotetan uuden formaatin saapumista jotta hinnat saataisi alas. Kuvitelkaa HD NVD soitin, jonka saisi 30eurolla.
34.2.2009 23:03
45.2.2009 10:47
Olisikohan studioiden tuella suurta merkitystä menestymisen kannalta, jos formaatti tulisi markkinoille ollen oikeasti halpa ja tietysti uudelleenkirjoitettava? Jos 10 eurolla saisi tietsikkaan DVD:n rinnalle toisen aseman, joka polttaisi 12 gigan lättyjä, eiköhän melko monia käyttäjiä kiinnostaisi? Ja olkkariin sitten stand-alone-malli 20 eurolla.

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD